Лют спор в ефира между Гарелов и Кошлуков: Няма да е леко съставянето на този кабинет
Ролята на президента сега нараства още повече, Нинова вдигна БСП на крак Това, че има силна опозиция, е плюс за управлението. Промяната може да дойде с това, че в парламента ще има по-силна опозиция и правителството ще е контролирано. Това заяви журналистът Иван Гарелов в ефира на bTV, който беше в предаването "Тази сутрин" заедно с колегата си Емил Кошлуков. "ГЕРБ си извоюва правото с това, че се оттегли от власта. Сега партията има 4 години напред. Борисов е слушал разума – колкото по-рано си подаде оставката, толкова по-голям шанс има да спечели. Ролята на президента сега нараства още повече", добави той. Относно това дали Патриотите ще идат при ГЕРБ, Емил Кошлуков заяви: "Борисов използва момента да си предизвика избори сам и да има повече депутати от преди. От това, което знам от опит е, че накрая условията се променят. Според мен Патриотите няма къде да ходят. Голямата сила е ГЕРБ, трябва да се съгласят с нея. А и те намалиха своята бройка. Никой не е луд там да изпусне готовото. Те си дават сметка, че в момента не е подходящо време за игра и цупене".    Иван Гарелов смята, че коалиция между БСП и ГЕРБ е възможна, но Кошлуков е на друго мнение. "Независимо от заявеното от лидерите, има външни обстоятелства, налагащи една голяма коалиция. Няма да е леко съставянето на този кабинет. Външните фактори са опасността от Турция, бежанците и т.н. Нека ГЕРБ опита да си направи коалицията без БСП, но няма да е стабилно", заяви Гарелов. Кошлуков обаче изтъкна: "Ако Нинова отиде да се коалира с Борисов, тя ще приключи. Цялото изграждане на новото БСП е контра на ГЕРБ. Тя не може да си позлволи да иде при ГЕРБ нито като его, нито като дългосрочна политика". "Нинова вдигна БСП на крак. Тя може да е критикувана, но нищо повече...", отговори му Гарелов. "Независимо от заявеното има обективни външни и вътрешни обстоятелства, които налагат една голяма коалиция", не отстъпваше Иван Гарелов. Според него големите лидери трябва да се обединят, а съставянето на този кабинет няма да е лек. "Имаме една нестабилна Турция, Гърци, очаква ни председателство на Европейския съюз, бежанците също са проблем и едно правителство без подкрепата на БСП ще бъде нестабилно.  Според Емил Кошлуков бежанците ги има вече пета година, няма трета световна война, а войната в Сирия не е от вчера и няма защо да се внася такава паника. Той допълни и, че политиката на ДПС, както и отношението към партията след появата на ДОСТ.  "Темите които тръгнаха от Радев и се говореха след това от левите партии паднаха, санкциите за Русия и всичко останало. Ориентацията на България е ясна и тя се доказа на изборите. Този тон към Европа стресна хората, срещите с Решетников, тази политика не върви. Не на Ердоган, не на Русия и тн. Ердоган е човек болен за власт, жертва собствената си страна, а когато стане султан и ще се помири с всички", допълни Кошлуков. Гарелов заяви, че българите няма да простят нови предстрочни избори, а според Кошлуков на новите изборите за европейски парламент ще дадат възможност на партиите да премерят сили.